Odense Adresse-Contoirs Efterretninger, 1845-09-27
Blandinger. (Slutningen af Beretningen om de Augustenborgske Festligheder; see sidste Torsdags avis) "Længe bølgede den behagelige Larm igjennem Salen, inden den imod Slutningen afbrødes af Hs. Durchlauchtighed, som reiste sig, og i det Væsentlige med følgende Yttring udbragte Hs. Majestæt Kongens Skaal: "Jnden han hævede sit Glas for at tømme det paa Hs. Majestæts Sundhed, følte han Trang til i sit og sin Kones Navn at bevidne alle hans Gjæster sin hjerteligste Tak, fordi de havde villet deeltage i en Fest, som fandt Sted i Anledning af den Dag, som han i Sandhed kunde kalde den lykkeligste i hans Liv, paa hvilken han for 25 Aar siden havde gjort det Skridt, som for ethvert Menneske her paa Jorden var det vigtigste. Jsær takkede han dem blandt hans Gjæster, som fra tidlig Ungdom af havde staaet i venskabeligt Forhold med ham, fordi de vare komne, for en Deel langveis fra, for at tilbringe denne saa glade og lykkelige Dag med ham. Han erkjendte dette som et Beviis paa, at de Venskabsbaand, som havde forenet Ynglingerne, vare faste nok til at knytte Mændene sammen. Den samme Taknemlighedsfølelse havde han ønsket her paa Stedet at bevidne Hs. Maj. Kongen, hvem han, da han for 27 Aar siden fattede den Beslutning at indgaae sin ægteskabelige Forbindelse, havde meddeelt denne sin Hensigt, inden han endnu havde yttret noget derom til sin Moder og sin Kones Forældre. Hs. Maj. havde ikke alene fuldkommen billiget hans Valg, men havde paa en saa venskabelig Maade bevidnet ham sin Deeltagelse, og senere ogsaa tilkjendegivet dette for hans Kone, at de begge havde besluttet, i taknemmelig Anerkjendelse af det dem derved beviste Venskab, at afholde deres Bryllup paa Hs. Majestæts Fødselsdag. Men paa saadan Maade var det da kommet, at der nu paahvilede ham den behagelige Pligt først og fremmest at udbringe Hs. Majestæts Skaal paa denne Dag. Jnden han imidlertid nu fuldførte dette, følte han Trang til herved offentligen at udtale sin og sin Kones Taknemmelighed for dette, i hiin Anledning, dem beviste venskabelige Sindelag, idet han tilføiede det Ønske, at Hs. Maj. paa denne Dag vilde sende en venlig Tanke herover." Det hele Selskab udbrød derpaa i et flere Gange gjentaget levende Hoch for Hs. Maj. Kongen. Nu var Løsenet givet, og nu fulgte mange Skaaler for Brudeparret ved Hertugen af Glücksborg, for Hs. M. Dronningen ved Grev Reventlow paa Farve, i skjønne improviserede Vers, for Jubelparrets Durchlauchtige Børn ved Grev Baudissin, i en flydende Improvisation med smagfuld Hentydning til Schillers Klokkesang, for Prinds=Statholderen og Gemalinde ved Kherre Neergaard paa Orvelganne, foruden flere andre. Efter enkelte af disse Toaster vilde det gjentagne Hoch" og Hurra, brusende sammenblandet, næsten ikke ophøre. Da Kaffeen serveredes, bragte henimod hundrede Sønderborgere et smukt Fakkeltog, og kastede siden Faklerne i Hob i Slotsgaarden. Derpaa fulgte de tre Alsener Liederialers, den Augustenborger, Sønderborger og Ulkebølles Festsang. til det høifyrstelige Jubelvar, efter Melodien til "Landesvater; Togets Marsch belystes af store couleurte Lamper paa Stænger, der skinnede med det Høie Huses fire ovennævnte Farver. Endelig fulgte Staldfolkenes Fakkeltog, som havde i sin Midte to Vogne, trukne hver af en hvid Hest og belæssede med to Oxhoveder der vare fyldte med Punsch. Disse Glædens rige Kildevæld aabnede sig siden i Slotshaven bagved den store Festsal, hvor flere Tusinder af Folket, baade fra Øen og det faste Land, havde forsamlet sig til Dands og anden Lystighed. Pladsen var belyst med couleurte Lamper. En jovial Munterhed besiælede Massen, som indtil Morgenstunden omsværmede Festens Hovedsæde og udbredte sig fra dens Midtpunct, ligesom i Straaler, langt udi Haven og Byen. Flekken var desuden illumineret og flere Transparenter, udførte med en sjelden Kunstfærdighed og Smag, med passende Hentydninger paa Festens Gienstand, vidnede atter om det patriarchalske Forhold, om den hjertelige Deeltagelse, som fra den tidligste Morgenstund af havde viist sig, og som vil gjøre denne Dag uforglemmelig for Enhver, som har Følelse for sand Menneskeværd, og for dennes uskrømtede Paaskjønnelse hos Høie som hos Lave. Paa Slottet selv var der Bal, som varede et Par Timer over Midnat."J jydske Aviser læses følgende Jndbydelse til en Creditforening for danske Grundbesiddere, Vi Undertegnede, som ere overbeviste om, at Oprettelsen af en Creditforening, der i det Væsentlige var bygget paa de i Hr. Lector A. F. Bergsøes Skrift: "Motiveret Udkast til en Creditforening for danske Grundbesiddere, fremsatte Grundsætninger, hvilke findes fremstillede af Hr. C. G. Clausen i den Berlingske Tidende for d. A. No. 152 og 153, vilde være til overordentlig stor Nytte for Eiendomsbesidderne paa Landet, hvor disse mod fuldkommen hypothekarisk Sikkerhed a) øieblikkeligt kunne erholde Laan, som overlades b) uopsigeligt, c) uden Commissionsomkostninger, og d) til den mindste gangbare Rente, - indbyde herved dem, som maatte deele denne vor Anskuelse og som maatte ønske ved en Creditforenings Medvirkning, at erholde Laan mod Hypothek i deres Eiendomme indtil 3 Dele af Eiendommens Taxations=Værdi, inden October Maaneds Udgang at anmelde dette, og det attraaede Laans Størrelse, for een af os Undertegnede, ved en Anmeldelse, der omtrent maatte være affattet i følgende Udtryk: "Jdet jeg herved underretter Dem om, at jeg deler Deres Anskuelse og Ønskeligheden af en Credit forenings Oprettelse og er villig til at tiltræde en saadan med den tilhørende Eiendom . . . . til et Beløb af . . . Rbd., lover jeg herved tillige enten personlig eller ved Fuldmægtig at bivaane den første Forsamling til Udvælgelse af en provisorisk Direktion, eller i alt Fald at underkaste mig det ved de Tilstedeværende skeete Valg, og de af den provisoriske Direktion senere tagne Bestemmelser." N. N. Hvis Total=Beløbet af de af Creditforeningen attraaede Laan den 1 Novbr. d. A. skulde udgjøre 1,000,000 Rbd. eller mere, skulle vi Undertegnede nærmere bestemme og bekjendtgjøre Dagen paa hvilken Enhver af de Paagieldende vil have at møde, enten personlig eller ved Fuldmægtig, for at vælge en provisorisk Direktion, hvis Pligt det da vil blive at foretage alt det videre Fornødne, navnligen med Hensyn til en Generalforsamlings Afgjørelse, om Man vil holde sig til de af os foreslagne af Lector Bergsøe i det ovennævnte Skrift fremsatte Love for Creditforeningen, eller om Man vil lade andre concipere ved en dertil valgt, Committee. - Knuth, Kherre, Lehnsgreve til Knuthenborg; Scavenius, Hofjægerm., Godseier til Basnæs; Estrup, Etatsraad, Godseier til Kongsdahl; Fielstrup, Justitsraad, Eier af Sindinggaard; A. F. Bergsøe, Lector; C. G. Clausen, Selveier."